Lyon
Lyon (fonet. Lion) je grad u istočnoj Francuskoj, u regiji Rhône-Alpes. Sa oko 472 305 stanovnika, Lyon je 3. po veličini grad u Francuskoj i ima historiju koja datira više od 20 vijekova. Osnovan od strane rimskog cara Augusta u 1. vijeku p.n.e. kao glavni grad Galije, te brzo postaje jedan od glavnih ekonomskih, vojnih, vjerskih i političkih centara u Francuskoj u narednim vijekovima. Njegova lokacija na ušću rijeka Rhone i Saone omogućila je ovom gradu da razvija važne trgovinske aktivnosti. Kao rezultat toga Lyon postaje rodno mjesto francuske industrije svile, proizvodnje rafiniranih komada ove plemenite tkanine za dvor Luj-a XIV-og. Još od srednjeg vijeka Lyon se smatra glavnim gradom Francuske gastronomije. Danas je to najbolje vidljivo po velikom broju restorana u gradu i okolini, u rasponu od poznatih bouchons (tipičnih lokalnih restorana) sve do Michelin zlatnim zvjezdicama nagrađivanih restorana. Ovaj grad je također dom svjetski poznatog kuhara Paula Bocusea i njegovih proslavljenih restorana. Sa historijom dužom od 2000 godina, grad ima izuzetnu graditeljsku baštinu. Širenjem prema istoku kroz vijekove, bez uništavanja postojećih područja, 500 hektara njegovog gradskog centra postao je mjesto UNESCO-ove Svjetske baštine 1998. godine. Lutajući Lyonom je kao upuštanje u fascinantno putovanje kroz vrijeme. Ovaj grad je i sjedište međunarodne policijske organizacije Interpol.